
घेरंडसंहिता भाषाटीका (rara)‏ 

यह एक अपूर्व योगशाख्रका ग्रंथ संपादित कर 
छाप दिया है. यह अप्रसिद्ध गंथ आजतक कहांभी 
नहीं छपा, इसमें ۹1551 चंडकापालिराजाको 
सात उपदेशा REA सब गुह्य २ बातें 
अर्थात्‌ आसन 257 धारण समाधि सगुण 
निर्गुण उपासनादि सब बिषय नियमसहित बतला- 
कर उसको मोक्षसुखभागी कर दिया हे. जिसको 
TAF रहस्यका AP करना या मर्म 
जानना हो उसने अवश्यही पास रखना बहुत उचित 

है, की० १० आना, 


155 मिलनेका ठिकाना- 
गंगाविष्णु श्रीकृष्णदास, 
“ ठक्ष्मीवेकटेश्वर ” छापाखाना, 
कल्याण-मुंबई. 

715 हो कि इस पस्तकके अनेक गान मेरे 
नाना मृत महात्मा राधाकृष्ण त्रिवेदीजीके संगृहीत 
मुझे प्राप्त हुए थे. उन्हीको में लेकर पस्तकाकार' 
TAT करायी है. यद्यपि मेंने उनको नहीं देख! 
पथापि उनको हृदयके साथ धन्यवाद देता हूं 
क्योंकि यह उन्हीकी दया है 

.7 __ سس __ سس 


देवीचरण पांडे 


॥ श्रीगगेशाय नमः ॥ 
अथ 
A Te च 

स्रमंजरी लिख्यते | 
3: A 

रि अथ ۱ 

3 राग सारंग-साधोजू सूरमंजरी सुनिये ॥ 
जाके सुनत परम निधि पावे सोई काहि न TÊ? ॥ 
यह अभ्यास परम गति पावे अपने श्रवनन सु- 


~ en ~A LA ~ 


RR ॥ जो जन सुनि प्नि गावै लीला चित दै 


सोई सुनिये u तीनि ढोक चंदनके काजे कनकफे 
मंदिर चुनियें॥ १ ॥ 

राग केदारा-अँधियारी भादोंकी राती॥ बा- 
लक अरु वसुदेव देवकी पठे पठे पछिताती॥ बीच 
नदी घन गरजत वरसत दामिनि आवति जाती ॥ 
सोचत महासेजसो री में कंस डरन अकुलाती ॥ गो- 
कुल होति अनंद बधाई सुनि गनि हरिहि सिहाती ॥ 
सूरदास आनंद नंदको दान देत बहु जाती ॥ २॥ 


२ सूरमंजरी | 
राग रामकठी-आई री में आई री यक 
भलिय बात सुनि आई ۱ गहरि जसोमति बेटा 
जायो घर घर हाति बधा भीर गोप गोपि 
नकी महिमा वरणि न जाई ۱ अति आनंद होत 
HST रतनभमि सब छाई ۱ नाचत तरुण 
33 अरु बालक गोरस कीच मचाई ॥ सूरदास 
स्वामी सुखसागर सुंदर श्याम कन्हाई ॥ 
शोभित कर नवनीत लिये॥ 1235 चलत रेन तन 


मंडित मुख दधि लेप किये ॥ चारु कपोल लोल 


लोचन गोरचन तिलक दिये ۱ लट लटकन मदमत्त | 


~ AN 


मधपगण मादक ATs पप ॥ RSS कठ BIE” | 


ल केहरि नख राजित रुचिर हिथे ॥ धन्य सूर 
एको पल यह सुख कह सतङल्प जिये ॥ ۱ 
राग धनाश्री-चोरी करत स्याम घर पाये ॥ 
निशि वासर महि बहुत सँतावत अब हरि हाथहि 
आये ॥ माखन दधि सब मेरो खायो बहुत भच- 


करी कीन्ही ॥ अब तो घात फ्यो हो ललना 

N Ne A 

तुम्हें भले म चीन्ही ॥ द्वी शुज पकारे कहो कहुँ 
a A ro N ~ 


जे माखन SE मँगाई ॥ तेरी सों में नेकु न 


कृष्णलीला । ३ 
चाख्यो सखा गये सब खाई ॥ मुख तन चितै 
विहुसि e दीन्हो रिस तब गई बुझाई ॥ लयो 
कान्ह उर लाइ ग्वालिनी सूरदास बलिजाई॥ ७५ ॥ 
माखनचोर री में पायो ॥ सब म्वालिनि मिलि देत 
उरहनो पूत बडे हरो पायो ॥ नई कॅमोरियां 
दह जमायो देवन पूजन पायो ॥ नितको नितही 
खाइ जातु हे आजु घातमें आयो ॥ जब जसुमति 
कर लई लकुटियां घंघुटमें डर पायो॥ विहँसत बदन 
उपारे गइ दैतियां सूर हृदय ले लायो ॥ ६ ॥ 

राग मलार-महरि Û बडी कृपण है माई ॥ 
स्थाम सुन्दर माखनके कारण बाध्यो GAS ला- 
ई ۱ बालक बहुत नहीं री तेरे एकै कुँवर क- 
न्हाई ॥ सोऊ तौ घर घर डोलत है माखन खात 
` चुराई ॥ वृद्ध वैस पूरे पन्यनते महारे 8 
पाई ۱ सुनिके वचन चतुर नागरिके जसुमति नंद 
सुनाई ۱ सूरश्याम चोरीके मिससो देखनको री 
आई ॥ ७॥ मोहिं कहत जुवती सब चोर॥ 
खेलत रही कहूँ में वाहिर चिते है सब मेरी ओर ॥ 
बोलि लेत भीतर घर अपने मुख चुंबत भरि लेत 


9 सूरमंजरी | 
अँकोर ۱ माखन होरे आपने कर कछु गहिके पंथ 


सो करत निहोर ॥ जहां मोहिँ देखत as टेरत में 
नहिं जाई दुहाई तोर ॥ सूरश्याम ala +3 
लगायो वै तरुनी FE बालक मोर ॥ ८ ॥ पूछति 
जननि कहाँ हति प्यारी ॥ कोने तेरे भाल तिलक 
रुचि दीन्ही कच गाथे मांग सँवारी ۱ खेळत रही 
नंदके आंगन जसुमति कही Bale इह आ री ॥ 
तिल चावरी गोद दिखरावति फरिआ दई फारे नई 
सारी ॥ मेरो नांउ बुझि बाबाको तेरो नाउ पूछि 
दे गारी ॥ मो तन चिते चिते ढोटा तन कछु सविता | 
तन गोद पसारी ॥ यह सुनिके वृषभानु मुदित चित 
हसि हसि पंछत बात दुलारी ॥ सूर सुनत रससिंधु 
बढ्यो अति देखत मनंमें याहि विचारी ॥ ९ ॥ 

राग बिळावळ-नंदमहरिसां कहति जसोदा 
सुरपातिकी पूजा विसराई ॥ जाकी छपा वसत 
व्रजभीतर ताकी दीन्ही भई बडाई ॥ जाकी कपा | 
दूध दधि परण सहज मथानी मथत सवाई ॥ 
जाकी कपा अन्न धन मेरे जाकी कपा रिद्धि AR 
आई ॥ जाकी रुपा पुत्र भयो मेरे कुशल रही 


® 


कृष्णलीला | ५ 


बलिराम कन्हाई ॥ सूर नेदसाँ कहति जसोदा दिन 
आयो अब करत बड़ाई ॥ १० ۱ 


राग सूहा-बाजति नंद अवास बधाई ॥ बैठे 
खेळत द्वार आपने सात वरसके कुँवर कन्हाई | 
बैठे नंदसहित वृषभाने और गोप बेठे सब आई ॥ 
ओप देत घरनके दवारे TAR मंगल नारि बधाई ॥ 
पूजा करत इंद्रकी जानो आयो श्याम तहां 5 
राई ॥ वारवार बूझति हरि नंदहि कौन देवकी 
करत प॒जाई | इंद्र बडे फल देव हमारे उनते यह 
सब होति बडाई ॥ FUAT तुमरे हितकारण यह 
पजा हाँ करत सदाई ॥ ११ ॥ 


राग बिलावल-ब्रज घर घर अति होत 
कुलाहल ॥ ग्वाल फिरत उमँगे सब जूँ तह अति 


आनंद उमाहल ॥ मिलत परस्पर अंकम दे दे 
सकटन भाजन साजत ॥ लखि saat मधमाट 


xy 
+ ०७ A 


धरत ले स्याम राम सँग राजत ॥ मंदिरते छै धरत 
HAW पट रस कीज्यों नार ॥ डालन भरि अरु 
सकल नये भारि जोरत हैं परकार ॥ सहस सकल 


६ सूरमंजरी | 
मिष्टान अन्न भो नेदमहरि घरहीको ॥ सूर चले 
सब ले ले घरते संग सुवन नँदहीको ॥ १२ ॥ 
राग नट-बहुतजु रे व्रजवासी लोग ॥ सुरपति 
पूजा मेटि गोवर्धन है वाके संजोग ۱ योजन वीस 
एक अरु अगरो डेरा जिहिं उनमान ॥ AI 
नर नारे अंत नाहि WAT सुधन सुधान ॥ इक 
आवत AAA इतहीँको इक 30d बज जात ॥ नंद 
लये fie ग्वाल सूर ay आइ गये AR 
प्रा ॥ १३ ۱ 
राग सोरठ-घजके लोग फिरत वितताने ॥ 
गये न ले वन ग्वाल गयेते धाए धाए व्रजहि पराने ॥ 
कोउ चितवत नभ तन चक्रित हे कोउ गिरि परत 
धरनि अकुलाने ॥ कोउ पहुँचे जेते तैसे बज कोउ 
ठरत घर नहिं पहिचाने॥ सूरदास गोवर्डन पूजा 
कीन्हे कर फल SE विहाने ॥ १४ ॥ 
राग बिलावळ-राखि se गोकुलके नायक ॥ 


EN 4 

तन सायक ॥ मुशलधार वरसत सेनापति महामेघ 
ATF पायक ॥ ऐसो नंदको सुतहि सहायक 

यह दुर्दशा मेटिवे लायक ॥ अघमर्दन नखवदर वि- 
U बकीविनाशन व्रजसुखद।यक ॥ सूरदास AY 
अब उर काको जाके हरिसे सदा सहायक ॥१५॥ 
राग गोरी-श्याम लियो गिरिराज उठाई ॥ 
धीर धीर हरि कहत Î गिरि गोवन कियो 
सहाई ॥ नंद गोप ग्वाळनके आगे देव 115 यह 
FA सुनाई ॥ काहेको व्याकुल भय डोलति रक्षा 
करो देवता आई ॥ सत्ति वचन गिरिदेव कहति है 
कान्ह मोहिं कर लियो बनाई ॥ सूरदास नारी नर 
35 ۲ कहत धन्य तुम कुँवर कन्हाई ॥ ۱ 
राग मछार-गिरि जनि गिरे श्यामक करते ॥ 
करत विचार सकल नर नारी भय उपराजति 
उरते ॥ ले ले लकुट ग्वाल सब WA करत सहाय 
उठाये तरते ॥ यह हे प्रबल स्याम अति कोमल 
राम राम के के ऊपरते ॥ जमलाअजुन दो कुबेर” 
सुत किते उपारे जरते ॥ सूरदास प्रभु 8 
कियो व्रज राख्यो है वरते ॥१७॥ सुरपति चरण 
परो गहि थाई ॥ जुग गन घोइ शेष गुण जानी 
सरन राखि सरनाई॥ तुम RA TIR माया में 


८ सूरभंजरी । 
तम बिनु नाहीं और सहाई ۱ सरन सरन पुनि 6 
कहि कहि महि राखि राखि त्रिभुवनपति राई ॥ 
मोतें चक परी विन जाने कीन्हे में अपराध ब- 
नाई ۱ तुम माता तुमही जगधाता तुम भ्राता अप- 
राध क्षमाई ॥ बालक जों जननीसो बिचट त्यां 
माता तकि लेत मनाई ॥ ऐसी है महि करो कपा- 
निधि सूरस्याम ज्या सुतहित माई ॥१८॥ देख्यो 
मात वदन वरिआई ॥ मदनगुपाल TAT कर 
गिरिवर इंद्र de झरि छाई ۱ सेवक करै RAAT 
सरवर इन बातनि पतियाई ॥ ढीठ इंद्र TS खात 
हमारी देखो अकिल E ۱ सूरदास आयेगो सी- 
वांजा वन सिंह कन्हाई ॥ १९ ॥ 
राग सोरठ-गिरिवर केसे लियो उठाई ॥ 
कोमल कर जसुदा यह चापति कहि कहि लेति 
बलाई ॥ महा प्रलयजल तापर राख्यौ इक गोव- 
इन भारी ॥ नेक नहीं TET नखपरते मेरो सुत 
अहँकारी ۱ केचन थार दूध दधि रोचन 5 
मोर ले आई ۱ EU भरत उर तिलक करत सुख 


A 


भुजभरि कंठ लगाई ۱ रिस करिके सुरपति चढि 


HUST | a 
आयो देनो ब्रजहि बढाइ ॥ al कहति 
AAT गिरिवर बडो कन्हाई ॥ २० ۱ 

राग बिछावल-घरन घरन बज होत बधाई ॥ 
सात वरसके कुवर कन्हेये गिरिवर धरि जीत्यो 
सुरराई ॥ गर्वसहित आयो ब्रज वोरन यह कहि 
मेरी भगति TAZ ॥ सात दिवस भरि वरसि तिहा- 
“AL तब आयो डर पाई ۱ कहा कहा संकर नहि 
मेटत नर नारी सब करत बडाई ॥ सूरस्पाम अबके 
बज राख्यो खाल करत सब नंद दुहाई ॥ २१ | 
राग नट-राखि लियो बज ARAN ॥ 
आये ईद्रगर्व के के चढि सात दिवस वरषा भयो 
भोर ॥ वाभभुजा गोवर्धन धाग्यो HARE नख- 
हाकी कोर ॥ गोपी ग्वाल गाइ व्रज राखी नेक न 
आइ बूंद झकोर ॥ अमरापति तव चरन 383 
जब बीते जुगगुनके जोर ॥ सूरस्याम करुणा करि 
ताक्यो पठे दियो करे मानि निहोर ॥ २२ ॥ 
राग EEE लाल ग्वाल सब टेर- 
1۱ कबहुँ पितेबर डारि वदनपर Fas TR 
जननि तन हरत ॥ सावतमे जागत मनमोहन 


१० सूरमंजरी | 
बात सुनत सबकी अब हेरत ॥ वारंवार जगावति 
माता लोचन कबहुँ पलक पुनि U ॥ पुनि कहि 
उठी जसोदा मेया उठो कान्ह रविकिरन ۱ 
सूरस्याम हसि चिंते मात मुखपर कर TATA 
मुख फेरत ॥ २३ ॥ 

राग सारंग-रीझत खाल रिझावत स्याम ॥ 
मरलि बजावत AAA बुलावत सुबल सुदामा ले 


SS 
3 


ले नाम ॥ हसत सखा सब तारी दे दे ना मुँह मारो 
मुरली लेत ۱ FF कहत अब तुमहु 5 
अपने करते ग्वानि देत ॥ मुरली ले ले सबै बजा- 
वत Bled नहिं आवि रूप ॥ सूरस्याम तुमरे मुख 
बाजत कैसे देखा रंग अनूप ॥ ۱ 

राग कल्याण-ये दो मेरे गाइचरेथा ॥ 
मोल विसाहि लयो में तुमको तब रहो Bl नन्हे- 
या u तुमसां टहल करावत निम दिन और न ट- 
हल करेया ॥ यह सुनि स्याम हँसे कहि दोऊ Bs 
कहति है मेया ॥ जानि परति नहिं साचु झुठाई 
धेनु चरावत ररह झुरेया ॥ सूरदास प्रभु Sala 
जसोदा में चेरी कहि लेति Feat ॥ २० | 

राग बिहागरो- देखत नंद कान्ह अति सोवत 
॥ भूखे आजु रहे वनभीतर यह कहि कहि मुख 
जोवत ۱ कहो नहीं मानत काहूको आयु हठी 
द्वो वीर ۱ बारबार तन पाँछति FÎ अतिहि 
भेमकी पीर ۱ सेज मंगइ लई तहँ अपनी जहाँ 
स्याम बलिराम ॥ सूरदार प्रशुके ढिंग जोये संग 
We नद वाम ॥ २६ ۱ जागि उठे तब कुँवर 
कन्हाई ॥ मेया कहां गई मो ढिगते संग सोवत 
जान्यो बाले भाई ॥ जाग नंद जसोदा जागी बोलि 
लयो हरि पास ॥ सोवत झझाकि उठे काहेतें दीपक 
कियो प्रकास ॥ सपने कुदि परे जमुनादह काहू 
दयो गिराई ۱ सुरस्यामसाँ कहति जसोदा जनि हो 
कान्ह डराई ॥ २७॥ 
राग सूहा-कंस बुलाइ दूत इक FR ۱ 
कालीदहके फूल मँगाये पत्र लिखाइ ताहि कर 
दीन्हे ॥ यह कहि यो वज जाइ नंदसों कंसराइ 
अति FIT ATE ॥ तुरत मँगाई दीजिये अबही 
भली भांति काहि कहि समुझाई ॥ यह अंतरजामी 
जिय जानी आपृ रहे वन खाल पठाई॥ सूर स्याम 


१२ सूरमजरी । 
वजजनसुखदायक कंस काल जिय FU बढाई२८ 

राग बिलावळ-नंद सुनत मुरझाइ गये ॥ 
पाती बांचि दूत मुखबानी यह सुनि चकित भये ॥ 
मोहन खुटक बासके मनके आजु कही यह बात ॥ 
कालीदहके फूल कहाधों को आने पछितात ॥ 
और गोप तब नंद बुलाये कहत सुनत सकु- 
चात ۱ सनहु सूर नृप यह भिंग आयो चलि 
मोहन पै जात ॥ २९ ॥ 

राग नट-स्पाम सखाकों गेंद चलाई ॥ 
सीदामा मुरि अंग बचायो गेंद परो कालीदह 
जाई | धाइ गही तब फेट स्यामकी देहु न मेरो 
गेंद मँगाई॥ और सखा जनि मो कह जानहु मोसो 
जनि तुम करो ढिठाई॥ जानि TA गेंद गिरायो 
अब दीन्हे ये बने कन्हाई ॥ सूर सखा सब हँसत 
परस्पर भली करी हरि गेंद गँवाई ॥ ३० ॥ 


राग सोरठ-फेंट छाडि मिरो देहु ۱ 
काहेको तुम रारि बढावत तनक TWAT कामा ॥ 


an" 


मेरी गेंद लेहु ता बदले बांह गहत कत धाई॥ छोटे 

बडे न जानत काहू करत बरोबरि आई ॥ हम 
काहेको AME बरोबारे बढे मेदके पूत सूर स्याम 
दीन्हेई बनि हे बहुत कहावत धूत ॥ ३१ ॥ रिस 
कारे लीन्ही फॅट BSE ॥ सखा सबै देखत हैं ठाढे 
अपना चढे कदमपर थाई ॥ तारी दे दे हुँसत सबै 
मिलि स्याम गये तम भागि डराई ॥ रोवत चले 
सिदामा घरको जसुमति आगे कहि हो जाई ॥ 
सखा सखा कहि स्याम पकारो गेंद आपनी 5 
न आई॥ सूर स्याम पीतबर काछे कूदि परे दहमं 
 कहराई ॥ ३२ | 
राग गोरी-हाइ हाइ कहि सबनि पुकायो ॥ 
गेंद काज यह करी सिदामा नंदमहारिको होटा 
AT ۱ जसुमति चली रसोई भीतर तबहि ग्वालि 
यक छीकी ॥ ठिठुकि रही द्वारेपर ठाढी बात कछ 
नहिं नीकी ۱ आई तहां नेदकी रानी E 
देखु मिटाई ॥ मंजारी आगे व्हे निकसी पनि फिर 
बाहिर आई ۱ व्याकुळ भई निकसि गइ बाहिर 
BEN गयो कन्हाई ॥ वायं काग दाहिने खरसुर 
व्याकुल घर फिरे आई॥ [खिन भीतर खिन बाहिर 


११ सूरमंजरी । 
आवति खिन आँगन यहि AAT ॥ सूर श्याम 
टेरति जननी नेक नहीं मन शांती ॥ ३३ ॥ 
राग नट-नेदघरतनिसों पृछति बात a 
हराइ गयो क्यों तेरो कहा गयो बलिमोहन तात 
भीतर चली रसोई कारन छाक भई तब आँ 
आई ॥ पनि आंगन ह्यो गई ARA ओर ब! 
में कुसुगन पाई ॥ मोहि भये कुसुगन घर पे 
आजु कहा यह समुझि न जाई ॥ सूर स्याम १ 
गये आजु थी वारवार TAT नँदराई ॥ ३४ ۱ 
राग कानडा-उरगनारि यहे कहत परर 
देखो यह बालककी बात ॥ विषज्वाला ज 
जरत जमुनको याके तन नहिं लागत तात ॥ य 
PEAT मंत्र है जानत अतिही सुंदर कोम 
गात ॥ यह अहिराज महाविषज्वाला कितने कर 
सहस फन घात ॥ 355 नहीं तन जाके विष क 
अबलो बच्यो पण्य पित मात॥ सूर स्पामसों दा 
बचायो काली अंग लपेटत जात ॥ ३५॥ । 
राग बिळावळ-उरग गयो हरिको लिपटाई 
कृत्य वचन कहि कहि मुख भाषत मोकों ना 

[त अहिराई ۱ लयो SIR OR शिरलों 
तेही हमसाँ करत ढिठाई ॥ Ti लुकावत 
[नी जुवती नीको नहीं सकत दिखराई ॥ प्रभु 
रजामी सब जानत अब TÎ यह सक्च 
۳ ॥ सूरदास प्रभु तन AF काली वि- 
: भयो तब जाई ۱ ३६ ۱ 
राग कानरो-जचै स्याम तन अति विर्ता- 
۱ पटपटात टूटत अँग जान्यो सरन सरन 
हेराज TET ॥ यह वानी सुनतहि करुणा- 
तजे गये सँकुचाई ॥ यहे वचन सुनि दुपद- 
[ मुख दीन्हो वसन बढाई ۱ यहे वचन गज- 
' सुनायो गरुड छांडि तहँ थाई ۱۶ वचन 
| लक्षिमरेहते पेंडी जरत बचाई ॥ यह वानी 
जाति न प्रभुं ऐसे परम कपाल ॥ सूरदास 
अंग FAR व्याकुल देख्यो व्याल ॥३७॥ 
राग गोरी-जसुमति टेरति कुँवर कन्हैया ॥ 
I दोखे कहति बलिरामहि कहां रह्यो तिर- 
[ ॥ मेरो भैया आवत अबही ae दिखाऊ 
॥ धीरज करो नेकु तभ देखो यह सुति लेति 


१६ FUT | 
बलेया ॥ पनि यह कहत मोहि परमोधत थ 
गिरी मुरझेया ۱ HUTT सुत भई FIRS 
बाल कन्हेया ॥ ३८ ॥ 
राग नट-आवत उरग नाथ्यो स्थाम ॥ नंद 
सुदा गोप गोपिनि कहत हे बलिराम ॥ मोर मु 
विशाल लोचन श्रवण कुंडल लोल ॥ कटि पित 
वेष नटवर नृत्य फन प्रति डोल ॥ देखि देव बः 
EE सुमनगण वरषाई॥ सूर स्याम विलोकि 
जजन मात पितृ सुखदाई ۱ ३९ | 
[ग कानरो-फन फन प्रति नत्यत नेंदैनंद 
जलभीतर जुग जाम रहे कहुँ मिटी नहीं तन च॑ 
न ॥ बहे काछनी कटि 155 शीश मुकुट अ 
सोहत ॥ माने गिरिपर मोर अनदित देखत ब 
जन मोहत ۱ अमरथके अमर ललना सँग जे 
पुने तिहुँ लोक॥ सूर स्याम कालीपर निर्तत अ 
वत हे बजओक ॥ Yo गरुडत्रासते इहांस 
U तो प्रभु चरणकमल फन फन प्रति अ 
सस ATT ۱ धनि ऋषिशाप दयो खगपति 
दह तब रहो छिपाई ॥ प्रभु वाहन उर भागि बच्च 

हे नातर लेतो आई ॥ यह सुनि कृपा करी 
नंदन चरणचिन्हे प्रगटाई ॥ सूरदास प्रभु अगे 
तही उरग दीप पहुँचाई ۱ 

राग गोरी-ब्रजवासिनसा कहत कन्हाई ॥ 
नातीर आजु सुख कीजे यह मेरे मन आई ॥ 
पेन सुनि अतिहरष बढायो सुख पायो नँदरा- 
| TTT पकवान मँगायो बालनि दयो पठा- 
| दवि माखन अरु षटरस भोजन तरतहिं ल्या- 
जाई ॥ मातु पिता गोपी ग्वालनिकों सूर स्याम 
Kal ४२ U तुरत कमल अब देहु पठाई ॥ 
हुं तात अब विलम न कीजे केस चढे ATE 
आई ۱ कमल मँगाइ लये तट ऊपर कोटि 
'ल तब दयो पढाई ۱ बहुत विने कारे पाति 
5 नप लीजे सब TET गनाई ॥ जेसी मोकहू 
ता दीजे बहुत धरे जलमांझ सजाई ॥ सूरदास 
31 AAT काली आई गयो पहुँचाई॥ ४ ३॥ 
राग सोरठ-सहस शकट भरि कमल चलाये। 
ने सरके ओर गोप जे तिनके साथ पठाये | 
1 दूध दवि माखन ले ले अहीर कांधे जोर ॥ 


१८ सूरमंजरी | 
नुपके हाथ पत्र यह दीजे विनती कीजे मोर ॥ 
मेरो नाम नृपतिसों लोजो स्थाम कमल ले आयो॥ 
कोटि कमल आपहि नृप मांगे तीनि कोटिसां 
पायो ॥ नृपति हमहि अपनो करि जानो तम 
लाइक हम नाहीं ॥ सूरदास कहियो नृप आगे 
तुझे छांडि Fe जाही ۱ ४४ ॥ 

राग नटनारायणी-भीतर लीन्हे गोप बुला- 
इ॥हदय दुःख बहु हाल कीन्हो ब्रजही दये पठा- 
इ ॥ नदको शिरपाउ दीन्ही गोप सब TRUE ॥ 
यह कहो बलिराम स्यामहि देखि हों al भाइ ॥ 
अतिहि परुषारथ कियो उन कमल ल्यायो आइ॥ 
सूर प्रभुको देखि हाँ में एक दिवस बुलाइ ॥४५॥ 

राग धनाश्री यह सुनि नेद बहुत सुख पा- 
यो ۱ कमल पठाइ दये नृप लीन्हें देखनको दो 
सुतन बुलायो ॥ सेवा बहुत मानि है लीन्ही व्रज- 
नारी नर हरष बढायो ॥ बडी बात भे कमल | 
पठाये मानि आपनो जल तो ल्यायो ॥ आनंदित 
कारे जमुनातट AT खेळत बात वोस बहरायो ॥ 
इक सुख स्याम बच्यो कालीतें इक सुख Hale 


कृष्णठीला | १९ 
कमल चलायो ॥ हँसत कान्ह बलिराम सुनत यह 


amet देखन नृपति मँगायो ॥ सूरदास प्रभु मातु 


पिताहित कोटि कमल दे व्रजहि बचायो ॥ ४६ ॥ 

[ग कानरो-दावानल व्रजजनपर धायो ॥ 
गोकुल AT वृंदावन तृण द्रम चाहत हँ चहुँ पास 
बचायो ॥ पेरत आवत दशहुँ दिशातँ अति कीन्हे 
तन क्रोध ॥ नर नारी सब देखि चकित भे लगे 
दवा चहुँ कोध ॥ यह तो असुर घात बहु IS 


` आवत वचन समाज॥ सूरदास ANS कहत यह 


— 


उपज्यो दावा आज॥४ ७॥ अबकी राखि लेहु गो- 
Tau दशहुँ RAT उठी दुसह है दावा अभि उपजि 
बहु ज्वाल॥ FT वास कास तूण चटकत लट- 
कत ताल तमाल ll उटकत अतिअंगार KET फल 
लपटत झपट कराल ॥ धम धनी बाढी अति अंबर 
चमकत उलमख ज्वाल ॥ हरिन वराह मोर शुक 
सारस जरत जीव बेहाल ॥ जनि जिय डरी नेन 
सव मंदी हँसि बोले गोपाल ॥ सूर अनल सब 
वदन समानी अभय किये नँदलाल ॥ ४८ ॥ 


राग सूहा-पेन दुहत अति हरिहित बाढी ॥ 


२० सूरमंजरी । 
एक धार दुहनी पहुँचावत एक धार जह ५ 
ठाढी ॥ मोहन करतें धार चलावत मोहून | 
अतिहीं छबि बाढी ۱ मन जलधार वरष * 
लघु पनि पुनि चंद्र मेमपर काढी ॥ सखी से 
निरखत यह छबि हों व्याकुल मनमथकी दार 
सूरदास प्रभु वस्य भई सब भवन चाढते भः 
चाढी ۱ ४९ ۱ कयां हो कुबरि गिरी मुरझ 
यह वानी कहिं सखी आपनी आगे मोकों 
रोषाई ۱ चलीं लवाइ सुता वृषभानहि TE 
समुहाई ۱ सूर सखिन मुख सुनि यह वानी 
यह बात सुनाई ॥ ५० ॥ 


[ग आसावरी-उसी हे स्याम शुवंगम || 

हन मुख मसुकानि मनो विष जात मेरसो | 
फरे न मंत्र जंत्र गांढे नहिं चळे गनी गुन Sh 
प्रेम प्रीति विषहर देव लागी जारत है तन अ 
निरविष नहीं होति केसेहू बहुत गनी पचिः 
सूर स्याम गारुर विना को जो शिर गारू SRI 


राग धनाश्री-वेगि चलो पिय कुँवर क 


चीरहरणलीला | २१ 


कारन तम यह वन रोयो सो तिय नाद भुवंगम 
۱۱ नेन सिथिल नासा ga सीतल तपत अंग 
सुधि न पराई ۱ सकसकात पट भीजि पसीना 
| छुटत तन जोर जम्हाई॥ अनजानत पूरणको 
| कित उठी दोरी कछु जिन जो बताई ॥ ताहि 
उपकार न लागत कर माहे सहचरि 
ताई॥ तम अश्विनीकुमार मनोहर यह औषधि 
सखी लखाई ॥ सूर स्याम जो चहो जियायो 
नेकुताकै देहु दिखाई ॥ ५२ ॥ 

राग रामकळी-लोचन दैवत कुँवारे उघारि॥ 
"देखो नंदको तब सकुच अंग सह्यारि ॥ बात 
_ जननिसों यह कहति है कह आजु॥ मरते 
„पी प्यारी फिरति हे कहलाजु ॥ तब कह्यो 
कील खाई कछू सुधि नहिं गात ॥ सूर प्रभु 
याइ लीन्हो कह कुँवरिसां मात ॥ ५३ ॥ 

अथ चीरहरणलीला । 
एग सूहा-आाजु कदम चलि देखत स्याम ॥ 


A AN & 


8117117 सब हारे लीन्हे विना वसन जलभीवर 


२२ सूरमंजरी | 

वामं ۱ मुदे नेन ध्यान धारे हरिको अंतरजामी 
लीनो जात ॥ वारवार सवितासों मांगति हम पावे 
पति सुंदर गात ॥ जलतें AFR आइ तट हेरत 
देख्यो चीर तहां कछु नाहीं॥ इत उत होरे चकित 
गइ सुंदरि सकुचि गई जलभीतर माहीं ॥ नाभि 
TAT A ठाढी थरथर कपत अंग सुकुमारी Il 


Sy 


क्या ळे गये वसन आभूषण सूर स्याम उर प्रीति 
विचारी ॥ ५४ ॥ 


J 


राग धनाश्री-हमरो अंबर देहु मुरारी ॥ छे . 


. कारे चीर कदम चढि बेठे हम जलमांझ उघारी ॥ 
तटपर विनु वसनन क्‍यों आवै लाज लगति है 
शारी ۱ चोली हार तुमहिकों दीन्हो चीर हमें दै 
डारी ॥ तुम यह बात अचँभो भाषत नांगे आँ 
नारी ॥ सूर स्थान कछु छोह करो जियसी वेगे 
तन मारी ۱ ५५ ॥ 


अथ ۱ 


राग टोडी-पनिघट रोक्यो आइ कन्हाई ॥ | 


जमुनाजल कोउ भरन न पावे देखतही FR जाई॥ 
तबहि स्याम यक बुधि उपजाई आपुन रहे छिपाई॥ 


| 


2 


पनिषटलीला | २३ 
तट ठाढेते सखा संगके तिनको लियो बुलाई ॥ 
TER ग्वालनको दुमतर आपून फिरि फिरे हेरत॥ 
बडी वार में कोउ न आई सूर स्याम मन खेलत॥७६ 

राग धनाश्री-वज छांडे कोउ चलन न पाव- 
त ॥ ग्वाल सखा He सँग डोलत दै दै हांक 
जहाँ ag धावत ۱ SIERT चुनरी फटकारत का- 
हुकी गागरि ढरकावत ۱ काहूको गारी दै भाजत 
काहूको उढि अग लगावत ॥ काहू नहिं मानत बज- 
' भीतर नंदमहारिको 537 कहावत ॥ सूर स्याम नट 
वर वप॒ काछे जमुनाके तट मुरलि बजावत ॥५७॥ 

राग नट-राधा साखियन लीन बुलाइ ۱ च- 
लहु जमुनाजलहि जेये चली सब 18515 ۱ ۰ 
नि इक इक कलस लीनो तुरत पहुँची जाइ ॥ 
तहां देख्यो स्यामसुंदर कुँवारे मन हरषाइ ॥ नंद 
नंदन देखि a चितै रहि चितु लाइ॥ सूर प्रभुकी 
प्रिया राधा भरति जल HERE ॥ ५८॥ 

राग गूजरी-घरहि चली जमृनाजल भरिके॥ 
` सखियन बीच नागरी सो है भई प्रीति उर हरिके॥ 


N a C WY Ae 


गोहन को मोहनी लगाई सँगहिं चलेउ ۱ 


29 सूरमंजरी । 


pos 


FÎ छबि कहत न आवि रही नितंबानि धरिके॥ | 


PR XxX 9. 


सूर स्याम प्यारीके वसि भो रोम रोम रस 
भरिकै ॥ ५९ ॥ 1 


राग धनाश्री-सखियन बीच ۷ 
छबि निरखत da नंदनंदन प्यारी मनहि रिझावे ॥ 


कबहुँक आगे FEF पाछे नानाभाउ ۱ 
राधा यह उनमान करे हरि मेरो चितहि ۱ 
आगे जाइ कनक लकुटी ले पंथासे मार बताबै ॥ 
निरखत जहां छांह प्यारीकी ac ले ate दुरावै ॥ 


छबि निरखत तन वारि आपनो नागरि जियहि 


AA ॥ अपने शिर पीतंबर वारत ऐसी हरि 
उपजावे ॥ वाढि बढनियां चलति दिखावति इहि 
[मसि निकटहि आवे ॥ सूर स्याम ऐसे मनभावन 
राधा मनहि रिझांवे ॥ ६० ॥ ۳۶ तोहि ठगोरी 
लाइ ۱ बझति सखी सुन तनहि केसिहुँ तोहि a 
ठग मूरि खबाई ۱ चोकि परी सपने ज्यों जागी 
तब वानी कहि सखी सुनाई ॥ स्यामवरण इक 


मिलो ढिठोना तिनमों pe मोहनी लगाई ॥ मैं 
जलभरि इतहीके आवति आइ अचानक अंक- 


पनिवटलीला । २५ 
मलाई ॥ सूर ग्वाल सखियनके आगे बात कही 
सब लाज TA ॥ ६१॥ | 

Ta बिलावठ-अब तम साँची बात कही ॥ 
-एतेपर 1311735 TFT मांगत दान दही ॥ जो 
हम तर्माह कहो चाहतही सो श्रीमुख प्रगटायो ॥ 
नीकी जाति उघारि आपनी युवतिन भले हँसापो ॥ 
तुम कमरीके वोढनिहारे पीतेबर नहिं छाजत ॥ 
सूर स्याम कारे तन ऊपर कारी कामारे राजत 
`. ॥६२॥ हार तोरि विथराइ दयो ॥ मेयासों कत 
कहन चली तुम दधि माखन सब छीनि लयौ ॥ 


SEIEN 


रिस करि धाइ कंचुकी फारी अब तो मेरो नाउ 
भयो ॥ काल्हि नहीं यहि मारग ऐहे एसो मोसों 
` वैर ठयो॥ भढी बात घर जाहु आजु तुम मांगत 
 जोवनदानुलयो ॥ सूरदास मुखही रिस qa 
तिन उर उर अंतर काम जयो ॥ ६३॥ 

राग नट-काहेको कान्ह देत ही गारी ॥ जो 
` कोड करे करे री हठ यों मारग आवतही मारी ॥ 
भली करी दवि माखन खायौ चोळी हार तोरे 
50 ॥ जोकलदान कहूतें मांगत यह सुनि लाजः 

5 


२६ सूरमंजरी । 
A mn A DAA A مه‎ 
न मारी ۱ होति अवार 511 धरु है पे पया लगा 
ढरति भारी ۱ हमें तुझें यह केसो झगरो सूर सुन 
हम गाउ गँवारी ॥ ६४ N 
राग बिठावठ-कहो BS कह गथ हे हमसों॥ 
जाकारन जुवती सब अटकी सो बूझति हैं तमसों॥ 
लोंग दाख नारियर सुपारी कहला दे हम आवि ॥ 
हींग मिरच पीपारे अजवायनि ये सब वनिज कहा- 
वे ॥ कृटकै फरा साठि चिरेता कर जीरा FE दे- 
खत ॥ और मजीठ लाख सेंदुर कहुँ एसिहु TA 
अब रेखत ॥ वाइ भिरंग वहेर हर कहूँ वे लगोनि 
व्योपारी ॥ सूर स्याम लारिकाई अले जोवन भये 
मुरारी ॥ ६५ ॥ देखे दविसुत दिने जात॥ एक 
अचंभो देखि सखी री RIN रिपु जु समात॥दधिपर 
कीर कीरपर पंकज पंकजके दै पात ॥ यह शोभा 


देख्यो सुफलकसुत RS अंग समात ॥ सुंदर वदन | 


विलोकि स्यामको नंद निरखि मुसुकात ॥ ऐसो 
ध्यान धरो जो हरिको सूरदास बलि जात ॥६६॥ 
राग सोरठ-नँदनंदन बिनु कल न परै॥ अति 
ATU भीजि युवति सब जहां स्याम तहूँ चित्त 


| 


पनिघटलीला। २७ 
हरे ॥ भवन गई मन तहां न लागे गुरु गरुजन आति 
त्रास करें ॥ वे कछु कहे करे कछ ओर सामु 
155 तिनपर झहरे ॥ यहे तुझे पितु मातु सिखा- 
यो बोल करत नहीं रिसन जरे ॥ सूरदास प्रशुसों 
उरझो यह TAA जीय ज्ञान धरे ॥ ६७ ॥ 


राग सारंग-हम अहीर वजवासी लोग ॥ 
ऐसे चलो हँसै नहिं कोऊ घरमें बेठि करो सुखभो- 
۲ ॥ दही मही माखन घृत ATT सबै करो अपने 
उत जोग ॥ शिरपर कंस मधपरी बेठो छिनकहि- 
म॑ करि ER सोग ॥ फूली घरनि पाउ अब धारो 
लागे तुम सब कारण जोग ॥ सुनहु सुरत वही 
जानोगे जब देखो राधा संजोग ॥ ६८ ॥ 


राग इमन-में बलि जाउँ कन्हेयाकी ॥ कर- 
तें ढकुट डारि उठि धायो बात सुनी वनगेयाकी ॥ 
धोरी गाइ आपनी जानी उपजी प्रीति 8 ॥ 
ताता जल समोइ पग धोवत स्याम देखि हित मे- 
याकी ۱ यह सुख सूर ओर कहुँ नाहीं साह करत 
बलगेयाकी ॥ ६९ ॥ 


ae सूरमंजरी | 

राग सोरठ-राधा ढरडरात घर आई॥ देख- 
तही कीरति महतारी हरषि कँँवरि उर लाई ॥ 
धीरज कियो सुता माता जिय FR कियो मन 
सोच ॥ मेरी कही मेया मन त्रासी कहा कियो यह 
पोच ॥ ठे री मेया हार मुतसरी या कारण ale 
चासी ۱ सूर राविकाके गुण ऐसे मिलि आई 
अविनासी ॥ ७० ॥ 

राग आसावरी-स्याम भये वृषभानु सुतावत् 
और नहीं कछु भावै हो ۱ जो प्रभु तिहुँ भुवनको 
नायक सुर मुनि अंत न पांवे हो ॥ जाको शिव 
ध्यावत निश वासर सहसानन जिहि गावे हो ॥ 
सो हरि राधावदनचंदको इग चकोर तरसावे हो ॥ 
जाकों देखि अनंग अनंगित नारे छबिहि 5 
हो ॥ सूर स्याम स्यामासँग ऐसे जो सब छांडि 
1ج‎ हो ॥ ७१ ۱ 

राग बिहागरो-मोते यह अपराध परो ॥ 
आये स्याम द्वार भे ठाढे में अपने जिय गर्भ धरो॥ 
जानि बूझि में यह कत कीन्हो सो मेरे हिय शीस 


N 


प्रो ॥ मन अपने ढिगही में मूस्यो वारहि वार 


पनिघटलीला | २९ 
लरो ॥ में अति विमुख रहे ये सनमुख नीके उन- 
हि ढरो ۱ सूरदास मनु आप सारथी अपनो काज 
सरो ॥ ७२ ॥ मन जो कह्यो करे री माई ॥ तेरी 
कही बात सब होती मिलिहि उनहिको थाई ॥ 
निलज भई دا‎ बुधि विसराई गुरुजन करत ल- 
राई॥ इत कुलकानि उतै हरिको रस मन अति आपु 
इराई ۱ आप स्वारथी सबै देखियतु ए मो कहुँ 
दुखदाई ॥ सूरदास प्रमु चितै आफ्नो तन कहि 
गयो रिसाई ॥ ७३ ॥ 

राग बिलावठ-झूल नहीं अवमान करो ll 
जाते होइ अकाज आपनो काहे वृथा मरो री ॥ 
ऐसे तनंमें गा न राखो चिंतामणि 1۱ 
ऐसी बात St अब कोऊ ताके संग लरो री ॥ 
और जु पंथ चले कह सरि है स्यामहि संग फिरो 
री ॥ सूर स्याम जो आपु स्वारथी दरसन नेन 
भरो री ॥ ७४ | 

राग टोडी-ललिता मुख चितवन मुसकानि॥ 
आजु हँसी पिय मुख अवलोकत Ê मनहिं मन 
जानि ॥ अति आतुरहि धाइके आई काहे वदन 


३० सूरमंजरी । 

दुरावै ॥ 25 है पुनि नेदनँदन चित बातन नेने 
चुरावे ॥ तब बोली कहि चतुर नागरी अचरज 
कथा सुनाऊं ॥ सूरस्याम जो चले तुरतही नेनन 
जाइ दिखाऊं ॥ ७७ ॥ 


राग TAET एक अनूपम गाम॥ जुगल 
कमलपर गजवर क्रीडत तापर सिंह करत ۱ 
हरपर सरवर सरप्र गिरिवर गिरिपर फूले कंजप- 
राग ॥ रुचिर कपोत वसत तिहिं ऊपर तहां अरुण 
अमृत फल लाग ॥ FSR 151 पृहुपपर 3 
तहां रहत पिक शुक मृग काग ॥ GAT धनुष 
चेद ताऊपर तहां वसत हे मणिधर नाग ॥ यह रस 
विरस होत नहिं ۳55 सोभा तहां करत नहिं 
त्याग ॥ सूरदास प्रभु नित विहारतें वाढो रतिपति 
सिंध सुहाग ॥ ७६ ॥ 

राग नट-शुज भरि लई हिरदे लाइ ॥ विर्‌ह- 
व्याकुल देखि बाला नेन 21 भरि आइ ॥ RR 
वासर बीचही में द्वौ गये सुरझाइ ॥ मनोबृछत _ 
मालवेली कनक सुधा सिंचाइ ۱ हरखि डह इह 


पनिघटलीला | ३१ 
मुसकि फूले प्रेम फूलन लगाइ॥ सूर प्रभुकी स्याम 


स्यामा त्रिविध ताप नसाइ ॥ ७७॥ | 

राग रामकली-ललिता प्रेमविवस भईँ भारी॥ 
वह चितवनि वह मिलनि परस्पर अति शोभा वन- 
वारी ॥ इकटक अंग अंक अवलोकत उत बस 
भये विहारी ॥ वह आतुर छबि लेत देत यक यक 
देख्यौ छवि प्यारी ۱ सुनहु सूर ज्यों होम अभि 
छत तेहूव यह न्यारी ॥ ७८ | 

राग केदारो-यद्यपि राधिका RAT ॥ हाउ 
भाउ कटाक्ष लोचन करत नाना रंग॥हुदय व्याकुल 
धीर नाही वदन कमल विलास ۱ तृषामं जलनाम 
सुनि ज्यों अधिक उपजे प्यास ॥ स्याम रूप अ- 
पार इत उत लोग पुट बिस्तार ॥ सूर गति 6 
लेत कोउ दुहुन बलि अधिकार ॥ ७९ ॥ 

राग विभास-ललिता संग सखिनको लीने॥ 
q सुख देखत अतिपावत यकटक लोचन 
दीने ॥ प्यारी स्याम अंगकी शोभा निदर देखा 
चाहति ॥ उत नागारे नागर नेननिको निडर रूप 
अवगाहति ۱ अति उदार शोभाकी सीवां इत 


३२ सूरमंजरी | 
लोग नहिं पार ॥ सूरस्याम अंग अँगकी सोभा 
निरखत वारंवार ॥ ८० ॥ 

राग बिळावठ-धन्य कान्ह धाति राधा गोरी॥ 
धनि यह भाग सुहाग धन्य यह धन्य नवल नवला 
नव जोरी ॥ धनि यह मिलनि धन्य यह बेठनि 
धनि अनुराग नही रुचि थोरी ॥ धनि यह अरस 
परस छबि GER महाचतुर मुख ANT ॥ प्यारी 
अंग अंग भवलोकति पिय HRT लगत 
ठगारी ॥ सरदास प्रभु RA नगरि TAT पर 8 
तृण तोरी ॥ ४१॥ ` 

राग धनाश्री-नागरिपर छबि राक्षे स्याम ॥ 
कबहुंक वार तहे कर मुरली कबहुंक ana मोहन 
नाम ۱ निरखि रूप सुख अंग लहत नहिं तन मन 
वारत पूरणकाम ॥ इनको पलक वोट नहिं करि 
हाँ मन यह कहत वासरहु जाम ۱ वारहिवार सि- 
हात सूर प्रभु देखि दोखि राधा श्रीवाम ॥ ८२ ॥ 

[ग सूहाविछावळ-स्याम निरखि प्यारी 

अंग अंग ۱ सकुचि रहत सुख तन नहिं चितवत 
जिहि वस रहत अनंत अनंग ॥ चपल नेन दीरघ 


वंशीबजावनलीला | ३३ 
अनियारे हाउ भाउ नाना गति रंग ॥ वारो मीन 
कोटि अंबुजगन खंजन वारो कोटि कुरंग॥ लोचन 
नहिं ठहरात IF कबहुँ नैन सुख अंग सुरंग ॥ 
सूरदास प्रभु पियहि पियारी ज्यों वस डोरि फिरत 
सँग चंग ॥ ८३ | 


अथ वंशीबजावनलीछा | 

राग नट-तिहारि स्याम मरली मनेक ब- 
जाऊं ॥ जेसी तान तुम्हारे मुखकी तैती मथर 
सुनाऊं ॥ जेसी भाप अधर धारे फूंकत में अधर- 
निपर साऊं ۱ हाहा करति पांइ लागति हीं i 
सब सुरिया US ॥ सारंग नट Î मिलें के राग 
अनूपम गाऊं ॥ 38 निज भूषण में पहिरों 
अपनि तुम्हे पहिराऊं ۱ तुम बैठो दृढ मान सा- 
जिंके तुमही चरण मनाऊं ॥ सूरस्याम गिरिधरण 

छबीले भुजभरि कंठ लगाऊं॥ CY U 
` रागगुर्जेरी-मुरली लई करते छीनि॥ ता स- 
में कहि जाति छबि नाहि 157 नारि न वीनि॥ 


Mea N PR 


कहति पुनि पुनि स्थाम आगे मोहि देहु सिखाइ ॥ 


३४ सूरमंजरी | 
मुरलि पर मुख जोरि दोऊ अरस परस TAZ ۱ 
कृष्ण ISA नाद उछलत प्यारे रिस कारे गात ॥ 
वारवारहि अधर धारि धरि बजत नहिं अकुला- 
त ॥ मिया 1710 स्याम पहिरत स्याम भूषण 
नारि ॥ सूर प्रभु कारे मान बैठे करति तिय 
मनुहारि ca ॥ 

राग सारंग-प्यारी कर बाँसुरी लई ॥ स- 
न्मुख हवे तम सुनहु रसिक प्रिय पिय ललित त्रिभंग | 
भई ۱ उठत राग रागिनी तरंगनि छिन छिन उप- 
ज नई॥ आलवाल नँदलाल A जनु मोहनी 
बई ॥ नमित सुधाकर वदन अमित छबि मनमो- 
हन चितई ॥ मनहुँ चकोरनि मति मचके मृग तन 
ala AAR गई ۱ कर पीतंबर नाथ 15 FR 
अलिबलिके Rag ॥ सूर सखी हुँसि कमलनेन 
पर राधा अंक ۱ 

राग धनाश्री-नागरि हँसति हृदय उर भारी॥ 
कबहुँ अंक भारे लेत उरज बिच FE करत _ 
मनुहारी ॥ मानु करत नीके नहिं लागो दूरि करो 
यह ख्याल ॥ नेकु नहीं चितवत राधातन 5 


वंशीबजावनलीला | २% 
भये नँदलाल ॥ शीश धरति चरणन ले पनि पनि 
तियको रूप निहारि ॥ सूरदास TH मान धरो 
55 तब धरि नखन RARA ८७॥ 

राग कानराो-मनही मन रीझति हे राधा 
वारवार पिय रूप निहारी ॥ निरखत भाल बिंदु 
सदुरको वा छबिपर तन मन धन वारी ۱ यह हम 
कहत सखी जनि TÎ बचे कहा करे हौ ॥ तिहूं 
भुवन शाभा सुखकी निधि केसे उनहि दुरे हो ॥ 
पग नेवर बिछुवनिकी झमकनि चलत परसपर 
वाजत ॥ सूर स्याम स्यामा सुख जोरी मनि कंचन 
छबि लाजत ॥ ८८ ॥ स्यामा स्याम कंजवन 
आवत ॥ शुज भुज कंठ परस्पर लीन्हे यह छबि 
उनहि न पावत ۱ इततें चंद्रावढी जोति बज 
उतत ए द्वो आये ॥ RRA चितवत उनहीं तन य~ 
कटक नेन लगाये ॥ यक राधा दूसरी कोन है 
। याको नहिं पहिचानो ॥ बज THT परी यव- 
तिनको तुम इनको नहिं जानो ॥ यह आई कहुँ 
ओर गाऊते छबि सांवरी सलोवी ॥ सूर स्याम 


~ NA 


यह नई बताई एकाह अगन लांनी ॥ ८९ | 


३६ सूरमंजरी । 

राग गोरी-यह वृषभान सुता वह को है ॥ 
याकी सरि जुवती कोउ नाही यह त्रिभुवन मन 
मोहे ॥ अति आतुर देखनको आवत निकट 
आइ पहिचानो॥ AF रहति किधा कहुँ ओरी 
aad तव जानो ॥ यह मोहनी कहाते आई परम 
सलोनी नारी ॥ सूर स्याम देखत मुसक्याने करी 
TE भारी ॥ ९० ॥ 

राग आसावरी-सकुच छांडि अब इनहि 
TUS ॥ एते चलो आपने काजे कहे नहीँ समु- 
झाऊं ۱ मनही मन यह जीति जाहिंगे जानि TIT 
न SUS ॥ बडे गुणज्ञ कहावत दोऊ इनको लाज 
SUS ۱ सूर स्याम राधाकी करनी महिमा प्रगट 
सुनाऊं ॥ ९१ ॥ पाहुनी कर दे नेक मह्यो ॥ हों 
अरकी गोपाल रसोई जसुमति विने कह्यो ॥ तिरछे 
हवे निकसे नँदनंदन चित उत अरुशि रह्यो ॥ रीती 
रई मथनियां घुमे भूमे कुरै दह्मौ ॥ ठाढे 0 
नंदकी रानी गोरस फिरत बह्मी ॥ सूरदास प्रभु 
मिलनि आजुकी दुहुन सकोच स्यौ ॥ ९२॥ 


۴< 


लग्यो स्याम कर पीठि दही री ॥ मानहु स्याम 


) 


वेशीबजावनलीला | ३७ 
A Aa + an 
शैलते निकरी गोपद संयुत प्रगट अहीरी ॥ अक्ष 
विवर हे हृदय समान्यो विकल बाल तन सुधि 
न रही री ॥ मुख भसेद पेरी परिआई धाइ सखिन 


मिलि सवन गही री ۱ थाइ धाइ गारुडी बुलावति 


आवति लहारि न जात कही री ॥ मंत्र न फूरे 
जत्र नहिं लागे स्पामभुवगम सूर सही री ॥९३॥ 

राग सुघराई-अइ लालन जामिनि जागे 
भोर ॥ नील कलेवर कोमल ऊपर गडि गये कुच 
जु कठोर ॥ निज वसवस्य भये भामिनिके उठि 
आये वहि ठोर ۱ सूरदास प्रभु वचन बनावत 
अति चोरत चितचोर ॥ ९४ ॥ भोर भये मुख 
देखि लजाने ॥ रातिहि केलि सुख सिँचत शोभित 
अरुन नेन ASR ॥ अंजस रेख बनी अधरनिपर 
नेन कपोल पीक लपटाने ॥ मनो कंज ऊपर बेठे 


अलि उडि न सकत मकरंद लोभाने ॥ है 


` हिय हार अलंकृत विनगृन आइ सुरति रन जीति 


सयाने ۱ सूरदास प्रभु पाइ धारिये जानत है पर 
हाथ AFI ॥ ९५ ॥ 
राग कानरो-सुति प्यारी राविका सुजान ॥ 


३८ ' सुरमंजरी। | 

कहि धों कोन काज सरि हैरी यह झूठो अभि- 
मान ۱ जाके चरण रमापति लाजत तव गृण रूप 
निधान॥ तिनके मुखके वचन मनोहर सो तू करति 
न कान ॥ परम चतुर सुंदर सुखकारी तोसो तिय 
नहिं आन॥ कीजे कहा कृपणकी संपति विनाभोग 
विन दान॥ ऐसी विथा होति निशि हरिको जनि हठ 
करे विहान। नाहीं कढत ओरके काढे सूर मदनके 
बान ॥ ९६ ॥ लाळ RETÊ बेठि रहे ॥ प्यारी 
हाँ हां करत मनावत पनि पनि चरण गहे ॥ नांही 
बोलत नांही चितवत मुख तन धर निक रोदत ۱ 
आपृ हँसत RR फिरि उर लागत चकित होत 
मुख जोवत ॥ कहा कहे ऐ बोलत नाहीं पिय यह 
खेल मिटावहु ॥ सूरस्याम मुखचंद कोटि छबि 
हँसिके माहि दिखावहु॥९ ७॥ दधि बेंचत बजगली 
फ्रि॥ गोरस छै लालन बुलवावत कोऊ सुवि ताकी . 
न्‌ करे ॥ उनकी बात सुनत नहिं भवणनि कह 
कहिये ये घरनि जरे ॥ दूध दही 25 लेत न कोऊ 
प्रातहिते शिरं ले हहरे ۱ बोलि उठी पुनि लेट 
गपालहि घर घर लोकलाज निडरे ॥ सूर स्यामको 


वशीबजावनलीला | ३९ 
रूप महारस जाके बल काहू न इंरे॥ ९८॥ मुख 
` छबि देखु री नँदवरनि ॥ सरदनिसुके अंग अँगनि 
इन्दु आभा हरनि ॥ ललित श्रीगोपाल लोचन 
लोल आंसू इरानि ॥ मनहुँ वारिज बिलखि विश्रम 
परे प्रवस परनि ॥ कनक मागिमय मकर कुंडल 
जोति जगमग किरनि ۱ मित्र मोचन मनहुँ आए 
तरल गति द्वी तरनि ॥ कुटिल कुंतल मधप मिलि 
मनु कियो चहत हरनि ॥ वरन कांति बिशाल 
` शोभा सूर FÎ सक वरनि ॥ ९९ ॥ 

राग सोरठ-जाको 251 अंत नहिं पावे॥ ताको 
A रानि जसोदा घर घर टहल करावे ॥ शेष 
सनक नारद गणेस मुनि जाको गन नित गावे ॥ 
निशि वासर खोजत पचिहारे मनसा ध्यान न आवे॥ 
धनि धनि गोकुल धनि व्रजवनिता निरखत ۹ 
बावे ॥ सूरदास प्रभुकी महिमा यह संतन दरस 
(ala ॥ १०० ॥ 

राग सारंग-ऊधो मनु तो नहिं दस वीस॥ एक 
हतो सो गयो हरिके सँग को राखे जगदीस ॥ 


en OX 


मई सिथिल सब माधो विनि ज्यों देह विना त्या 


go TAA | 

सीस ॥ स्वासा अटकि रही आता लगि जीजे को- 
टी वरीस॥तुम तो सखा स्माम सुंदरके सकल जोग- 
के ईस ॥ सूरदास स्वारथकी बतियां को पवे 
वह रीस ॥१०१॥ हरि काहेके अन्तरजामी ॥जो 
नहिं वे आये इहि अवसर अवध बतावत लामी ॥ 
कीही प्रीति पृहुप मधुकरकी अपने काज सक्रामी ॥ 
ते क्यों पीर पराई जाने जे खगपतिके गामी॥ लाई 
प्रीति प्रगट कलईसी जेसी .आ मिलि ۱ 
सूर इते पर अनख मुरति हों ऊधो पीवत मामी ॥ 
॥ १०२ ۱ ऊधो भोग किधो यह हांसी ॥ 
कीही प्रीति हमारे बसो दई प्रेमकी फांसी ॥ 
तुम तो बडे जोगके पालक संग लिये कुबिजासी ॥ 
सूरदास सोई पे जानत जा इर लागत गांसी Il 
॥ १०३ ॥ कहो तो जो कहिबेकी होई ॥ 
प्राणनाथ बिछुरे की वेदनि जानत नाहि न कोई ॥ 
जो हम अधर सुधारस ले ले रही मदेनगति भोई ॥ 
कहा कहाँ कछु कहत न आवै तन मन रही 
समोई ۱ विरहविथा वेदनि उर अंतर जामें जानै 
सोई ॥ सूरदास सनकादिक छोभी सो हम बैठी 


و 


बेशीबजावनछीला | ४१ 
खोई ॥ १०४ ۱ ऊधो जाके माथे भागु ॥ विल- 
खत रहत सकल व्रजवनिता चेरी चपरि सुहागु ॥ 
आइ जोगकी वेलि बढावन काटि प्रेमकी वागु ॥ 
दासीते पदरानी कीनी महिमा देत विराग ॥ भलो 
सुहावन साधु बनो हे राजहंस अरु FIT ॥ निलज 
भये अब खेलत दोऊ बारहमासी FIT ॥ 83 
की डोंडी बाजी हे हांसी अरु अनुराग ॥ सूरदा- 
सको Fe अचेभो चतर ATT आग ॥१०५॥ 

राग नट-ऊधो तुम बज GS करी US आ- 
ये हौ नफा जानिके सबै वस्त अकरी ॥ हम अहीर 
माखन माथे बेचें यहै टेक पकरी ॥ यह निर्गुण 
fala कुलट री अब किन करत घरी ॥ यह 
व्योपार उहाँ जु समातो हती बढी नगरी ॥ सूर- 
दास गाहक ale कोऊ दिखियतु गरे परी॥१०६॥ 

राग सारंग-ऊधो अब कछु कहत न 
आवै ॥ शिरपर सीति हमारे कुबिजा चामके 
दाम चलावे ॥ तब तो चेरी कंसराइकी अब 
लागी Ee कहावे ۱ ज्यों नट कर गहि लेत 

लकुटिया कपि कहूँ नाच नचांवे ॥ कछुबे मंत्र 


E 


४२ सूरमंजरी । 
कियो चंदनमें जाते स्यामहि भावे ॥ आप नहीं 


रंग रंगी स्यामरस शुक ज्यों बेठि TE ॥ हमसों 
वय रु हेतु कुविजासो लिखि लिखि जोग 
पठावे ॥ सूरदास प्रभु अतिहि निडर भे इतरे जरे 
पर लोन लगावे ॥ १०७॥ मीठी IT कह 
लीजे ॥ जो में बेहार होइ हमारे करन कहे सोर 
काजे ॥ जिन मोहन अपने कर कानन करणफल 
पहिराये ॥ तिन मोहन माटीक मुद्रा मधुकर हाथ 
पठाये ॥ एक दिवस वृंदावन मोहन रचि पचि 
विविध बनाई ॥ १०८ ॥ 


अथ द्रापदावस्रहरन | 
 इतउत दाखे द्रोपदी हेरी ॥ FTF चीर हँसत 
करिव सुत त्रिशुवननाथ सरण हो तेरी ॥ सर्वसु दे 
अंबर तन Ti सो पति जाति रहति नहिं मेरी॥ 
52 देखित कीरव कुल मानहुँ मृगी सिंह वन 
घेरा ۱ गहे दुसासन केस सभाम परवस ज्या ले 
आये चेरी ॥ पांडो सब परुषारथ छांडो बांधे 
वचन कपटकी वेरी ॥ हा जदुनाथ द्वारिकावासी 


जुगजुग भाक्त आपदा फरा ۱ वसन प्रवाह बढ्या 


दौपदीवख्रहरन | ४३ 


सूरज प्रभु आरत वचन कहे तब टेरी ॥ १०९ N 

राग नट-अब कछु नाहीं नाथ रह्यो ॥ सकल 
साम हठी दुसासन अंबर आनि गद्यो ॥ हारी 
ममि HEL सर्व सुख अरु वनवास सह्यो ॥ हा 
जगदीस राखि यहि औसर प्रगट पकार ۱ 
सूरदास 71 0 सिंधु ज्यों वसन प्रवाह 
वद्यो॥ ११० ॥ 

राग बिलावळ-में अनाथके नाथ हरी ॥ 
ब्रह्मादिक नारद सनकादिक जिहि समाज नहिं 
ध्यान टरी ۱ बडत अंग थाह नहिं पायो दुःशासन 
दुखसिंधु भरी ॥ भक्तवछल प्रभु नाम सुमिरिके 
या कारण में सुमिरि खरी ॥ भीषम करण द्रोण 
असुथामा शल्यसहित कहुँ सीस तरी ॥ महावीर 
सब देखत ठाढे केस गहत कहुँ धरण करी li 
तराहि त्राहि द्रोपदी प॒कारी गई अवाज 2 


परा ॥ सूरस्याम धा कहा दिखात हा पान कह 


करि हौ वसन हरी ॥ १११ ॥ द्रीपदी हसिसें टेरि 


AN PR 


कही ॥ तुम जनि सही नंदके नंदन में जिहि भांति 
सही ॥ मो पति पाँच पांचके पति तुम सो पति 


) 

४४ सूरमंजरी । 
कहा रही ॥ भीषम करण द्रोण ढिग में दुःशासन 
बांह गही ॥ ढेत उसास निरास A फटि किन 
जाति मही ۱ सूरदास प्रभु आइ गए तहूँ वसन 
प्रवाह वही ॥ ११२॥ - 

राग सोरठ-राधा छिरकत छीट छबीली ॥ 
ऊंचे कुच कंचुकि बंद छुटे लटकि रही लटकी- 
ली ۱ रच्यो खेळ यमुना जलभीतर प्रेम न मुदित 
सुसीली ۱ A राधा भुजऊपर IT दामिनि 
घन मीली ॥ चंदन गात तटंक श्रवणकोर तन 
जटित मनि नीली ॥ गति गयंद मगनायक कटिपर 
सोहत किकिनि ढीली ۱ वरषत सुमन देव अंबर 
झरि तिय mala है जीली ॥ सूरदास स्वामीके 
विहरत यमुन तरंगिनि भूली ॥ ११३ ۱ तजो मन 
हरिविमुखनको संग ॥ जाके संग कुमति मति 
उपजत करत भजनमें भंग ॥ कागहि काह कपूर 
चुगाये सो ASAT गंग ۱ खरको कहा अरगजा 
लेपन मरकट भूषण अंग ॥ संगति कहा असाध 
साथको Fe तुलसी a भंग N WS पाषान 
वान नहिं भेदे रीतो रह्यो AT ॥ काह भयो पै 


रोपदीवख्नहरन । - ४५ 
पान कराये विष्‌ नहिं तजत FAT ॥ सूर सुभाय 
कामरी कारी चढत न दूजो रंग ॥ ११४ ॥ किते 
दिन हरि सुमिरन विखोए॥ परनिंदा रसनाके Ui. 
अपन परतर गाए ॥ विविध प्रकार कियौ बहु 
मरदन मलि मालि वस्तर घोए ॥ तिलक बनाइ चले 
स्वामी ê विषयनके मुख जोए ॥ जग जहाज देखे 
सुर कंपे नारदसे मुनि रोए ॥ सूर अधमकी कहो 
कोन गति 355 भरे पर सोए ॥ ११५ ॥ TT 
आपुहिसो बिगऱ्यो ॥ जैसे स्वान कांचके मंदिर 
भरमि भ्रमि HR اه‎ ज्यों केहरि अपि निरखि 
कूप जल प्रतिमा देखि FÎ मरकट मूठि छांडि 
नहिं दीन्ही कहु कोने पकऱ्यो ۱ ज्यों कुरंग गति 
जानि आपनी निस दिन भ्रमत RN ॥ ऐसे नरके 
निकट नरायण कबहु न TA पप्यो ॥ ज्यों गज 
उन्मद फटिकशिळामें दशनन जाइ अभयो ॥ सूर- 
दास ललनीको सुवन काहू कोने TRAM ११६॥ 
FI फिरिन कही वे बातें ॥ जे नर सुकृत गए 
करि ह्यांते ता पथकी कुशलाते ॥ जेसे सती जंरे 


~ २ y 


पियके सँग प्रेम प्रीति रसमातें ॥ वाको स्वाद 


४६ सूरमंजरी | 
TAR कासा. FR जरीकी af ॥ जेसे सूर 
धसत रनभीतर लाळ चलो AS भाते ۱ वाको 


९७ AN A 


सुजस TAY कासों रोले सही किसातें॥ जैसे वोर 
जलते आवत जलही बीच विलातें ॥ सूरदास प्रभु 


TAT दरस विनु आवागवन FERN १ १७॥ ते नर 
इतके भये न उतके ॥ उत नहिं भक्ति करी माधः 
वकी इत नहिं नारी ATH ॥ घरते AFR कहा 
उन कीन्हो दर दर भिक्षा मांगी ॥ सूरतिसिंह चालु 
भेडीकी साधु भएकी स्वांगी॥ माला करमं सुरति न्‌. 
हरिमें यह सुमिरण कहु केसा ۱ ऊपर छाप तिलक 


wen (pyle 


बैसि दीह्वो अंतर पैसा पैसा॥ तन मूंडचो पे मन नहीं 
de अनहद चित नहिं दीन्हा ॥ सूरदास ۹ 
भजन विन तिन जगमें कह कीन्हा ॥ ११८ ॥ 
ऊधो हरिसो भलो जो पति सीताको ॥ जायाकाज। 
जतन बहु कीन्ही समुद कियो बीताको॥ लंका 
जारि रावणे माग्यो मुख दीख्यो भीताको॥ उन तो 


SN a A 


यह सँदेस लिखि पठयो ज्ञान करो गीताको ॥ 
सेज परे साता सुख बीते ज्याँ पीता चीताको ॥ 

a A & YA | 
सूर GAT का जाने यह तसकर नौनी ताको Ml 


EA | ४७ 


॥११९॥ सँदेसन मधुवन कूप भरे॥ जे ते पथिक 
गए मधुवनको AH नाहिं फिरे ॥ अपना तो पद्वत 
नहिं मोहन हमरे हू न फिरे ॥ कावे स्याम सखा 
बनि बैठे की चलि पंथ मरे ॥ कागद गरे किधौ 
मसि खोटी सरको अमल जरे॥ सेवक सूर लिख- 
नको अँधरो नेन कपाट घिरे ॥ १२० ॥ ऊधो 
जनि कहु ठकुर सुहाती ॥ हमे तुमे अब नाती 
केसो बीच बनावत पाती ॥ हम अपनो कीन्हो 
फल पायो समुझि रहव दिन राती ॥ जो उनको 
वैराग जानती ना उन हाथ बिकाती ॥ असि पर- 
15 बहुत हम देखे कित विहरावत छाती ॥ कहाक 
जोग ले आयो ऊधो उनाविन जोग किमाती ॥ 
सूरदास दुख तबही मिटि हे स्याम लगावत 
छाती ॥ १२१ ۱ 

राग रेखता-सरजनदीके तीर FT सांवरो 
खडा ॥ ATT भरनको जाति थी शिरपर लिये 
घडा ॥ अचानको में काक्रो मिरी नजरि पडा ॥ 


'सोहे वदन वसंती कर नीक नीकडा ۱ उसके 
AA र ~~ N => 
'सोहे गले हार जवाहिरो जडा ॥ वाके अदा वदनूसे 

४८ सूरमंजरी । 

fare मिरे गडा ۱ सूरकों में काकरो दरवारमं 
अडा ॥१२२॥ होरि खेलत बाल TS लालसा 
मुख 15 मन खोले ۱ दूपट वोट वदन राजत मनो 
विधु बादरके ओले ॥ चिकने चिहुर छुटे वैनीतै 
नील वसन मिलि डोले ॥ मानो कुटुमसहित काली 
कालिंदी करत कलोले ॥ वेसरिको मोती अति 
राजित मुखछबि देत अतोले ॥ मानो नत मंजिरी 
लेके कीर करत मरगोठे ॥ बहू मीसरेस हैके सब 
गोपी अपने अपने टोले ॥ मोर किसोर कोकिला 
कके मनहु विहंगम बोले ॥ वृंदावनमे रहस रयो है 
संग सखा लिय डोळे ॥ सूरदास प्रभु तुम्हरे दरस- 
को हों विरहिनि अनबोले ॥१२३॥ होरी खेलन. 
आई आजु आई ॥ वरसाने गोकुलकी नारी अपने 
पति सब तजि तजि थाई ۱ यक चन्दन वंदन रँग 
ल्याई अबिर मुलाल लये उडि घाई | भंचलकी 
ढाले मुख ऊपर नेन किसानन वान चलाई ॥ इत. 
13 गोपिन सँग डोले उतै ग्याल wig पिचकाई ॥ 
ऐसी मारु परी हे परसपर AIR अरु जमुना 


Cas 


ताई ॥ घोरे लियो गोकुल चहुँ वोरनि हरिहि पक- 


و ۰ 


होरीखेलनलीला | ४९ 
रिवे कोलाहल गाई॥ ग्वाल बाल सब भये है कविः 
चित्ते ललिता गई झलबलको ल्याई ॥ आप चतर 
वस भये अबलनके भूलि गई सिगरी चतुराई ॥ 
मन मानेते गलिचा दीजे हारे दो हाथनि हां हां क- 
राइ ۱ FF रहस रचो है TR खेलत 
कुंवर कन्हाई ॥ सूरदास प्रभु गोपिन लट ले 
गहु TM TNS TH ॥ १२४॥ तू जनि 
जारि उतै चित चाहन ॥ तेरी कही न रही 
FI आलि री मेरी कही कयां न मानत काहे न॥ 
जी लागि रूप गहेरहु ती लगि नेकु निहारत ताहन ॥ 
तोहि भरोस रोस अपनेको वे हँसिके पविलावत 
पाहन ॥ जेन लखी कबह शशि सूरज ते निकरी 
3501 दरसाहन ॥ कानन जाईं मिली सुनि कानन 
WAAL तजि लाज उछाहन ۱ ओऊ छके छबि 
'छेल विलोकत बावरी बेल कियो जिन वाहून ॥ 
GTS धीर हरि लेत हियेकी पीर न जानी अहीरको 
आहन ॥ १२५ ॥ आई री नई नोखि अहीरी ۱ 
काहेको रारि बढादत मोसो तोसों वार हजार 
कही री ॥ बेठि रहो गृह काहिकों - आवत कोमल 

3 


७० सूरमंजरी | 

चरण कठोर मही री ॥ में हठ दान लियोइ चहतु 
हो तू हठ दानकी टेंक गही री॥ जुगु सखी TT 
नुनेदिनी कबहुं न काहुकी बात सही री॥१२६॥ 
दको नदन विद्रदा है ॥ कोन करी अस घायल 
मायल लोयनको पन कंरदा है॥ चीरा जरित शिर . 
ललित लपेटा फटा बांधे जरदा है॥ ताऊपर कढँगी 
अतिराजत निरखित राखी परदा है ॥ गोभारुप 
सकल शोभाको सदन बदन ससि सरदा है॥ कुंडल 
झलकि छबि छलकि अखंडित फबिमंडित गो गरदा 
हे ॥ ये सब मोहि कहा भयो तोही तूं जो भई रंग 
हरदा है ॥ जुगुल लगी सँग सांवलियाके sat पांसे 
लगि नरदा हे ॥ १२७ ॥ श्रीवृंदावन रानीकी जे 
बोलो ॥ नेमसहित निज छेम करणको प्रेममँजसा. 
गहि खोलो ۱ तू हिय बीच अपीच पिया पिय. 
दाहे दरस टारी बोलो ۱ अंसन बाहु SIE लोचन 
फूल ले मन 55 प्रान जॉलो॥ छाइ रही छबि: 
बदन छपाकर कुटिल अलक कुंडल लो लो॥ FT 
कपोल उवत सोभा लखि हाथ बिका नीवी नि- 
मोलो ॥ नंदनंदन वृषभाननंदिनी रटत रहो रस. न। 


होरीखेलनलीला | ७१ 
तोलो ॥ दीजे जुगुल जुगुल जन जाचत यह मेरी 
मति मति डोलो ॥ १२८॥ काहेको रारि बढावत 
बातन ॥ सो सुनि श्रवण भवन गहि मोहन जानत 
जोन तिहारी घातन ۱ जाहु ज्ञ जाहु चले घर 
घालन मेर गरे तुलसीके पातन ۱ जाइ कहां कर- 
तूति तिहारि तो माइ रहे अंगृरी दै दांतन ॥ कुंडल 
अलक पसा शिर AH मोहे चषण लषण जल- 
जातन ॥ तन घनस्याम पीतपट है Hez 
भरे सब गातन ۱ FEF डोलत tes बोलत 
धारि लियो गिरि जो दिन सातन ॥ जगल भयो 
बलवीर महाबल पालि BRE दूध ओ भातन 
॥ १२९ ॥ में कब फोरि गागरिया छबि आग 
रिया पनिहारी॥ ते मिरे डोरे तोरि चकईकी ता 
ऊपर दे N चितवत अनत चलत कहुँ अनंते 
जोवन मदमतवारी ۱ घमि घमि पग परत HN 
मं लइ आनि सँभारी॥ गहि लीनी वनमाल न 
मानति ठानति हे बहु रारी ॥ जो कबहूं दुहि है 
लुडि है में हरवा SE उतारी ॥ दवी मिलि हॅसत 


A 


लसत ललचाहि न रूप अनूप निहारी॥ जुगुल जु- 


७२ सूरमैजरी | 

गल मखचंद परस्पर भे चकोर बखचारी॥१३०॥ 
आजरी छबि अधिक लसी है॥दिखुआनि ATT 
 अलोकिक अली आखिन बीच बसी है ॥ ठठि 
कदि कलित काछनी काछ मीत पिछोरी पीत कसी 
है॥ तापर वेन विषान विराजित ताऊपर गोह मरसी 
है॥ मुक्तमाल वनमाल रही फबि कवि उपमा कहे- 
की न असी है॥ मरकत मंदरते मंदागिनि जुत पूजा 
जगधार धसी हे ॥ गुंज पेज ओतंस अमित दुति 


शेल धातु रुचि गात घसा & बहापीड बाड शा- 


भाका वदन बिलोकि लजात शसा ह ॥ कुण्डल 


मकर निकर अलकावृत अधर मधुर Fz मद हसी. 


हे ॥ लियो चुराय रूप त्रिभुवनको दसन दमकि 
दरसात दसी है ॥ मेनके जाल विशाल नेन दो सेन 


HR असि कोन फसी हे ॥ जुगल जाहि अनुरागः 
नया छबि ताहि त्यागि मुख लाइ मसी ۷ 
बात कहे वजमें असि कोरी ॥ नोखो नयो भयो ' 
नदमहरिको पायो राज दिना दसको री ॥ खोरि | 
खरो वरजो नहिं मानत ले करसों कर दे मसको री॥ | 
जुगुल अही न गहि वहि Î वाही परोर सकोच । 


होरीखेलनलीला | ५३ 


सको री U? FU छोड सखी बजको वसवो री ॥ 
नंदलाल नितप्रति सुन सजनी कर वरजोरि खारि 
Baal री ॥ नेक न इरत धरत करसों कर ताऊप्र 
भोहे कसवो री ॥ भोर बांह गहे सांझ और कहे 
राजु करे ऐसो हुँसवो री ॥ इतहि लोककी लाज 
लजावत उतहि प्रेम प्रीतम Haat री॥ 8 
सखी कुलकानि नदीको हे अति कठिन पार धस- 
बोरी ॥ १३३॥ भेद बतावो कोउ वेद न 
जाना ॥ वेदनके बिरहा उर सजनी छेंदि गयो 
बफे प्रेमके बाना ॥ अति कुरीति प्रीति नहिं 
जाने बावारे लोग कहो नहिं माना ॥ و‎ 
अली ana बनि ऐहै औषध मूरि बृथा कोउ 
आना ॥ १३४ ॥ नंदद्वार यक जोगी आयो 
श्रृंगी नाद बजायो ॥ शीस जटा अँग भम 
चढायो अरुण नेन छबि छायो ॥ रोवत खीझत 
कृष्ण सांवरो रहत नहीं हलरायो ॥ उठिके गोद 
_लियो नँदरानी द्वारे आनि दिखायो॥अलख FR 
लियो जोगिये चरण चूंबि उर लायो ॥ श्रवण 
निकट कछु मंत्र सुनायो हस्यो कान्ह किलकायो॥ 


७४ सूरमंजरी । 
चिरंजीव सुत महारे तिहारो ये आसिष वरु पायो॥ 
जुगुलदास रमि चल्यो ग्रामते शंकर नाम बतायो 
॥ १३५७ ۱ हम चेरे नंदकुमारके ॥ जाति पांतिसॉ 
कहा काज है चाकर वाही द्वारके ۱ लाज बिहाइ 
गाइ गुण गोविभरुचि सब विहारके॥ पुलकित गात 
` सुमिरि उर अंतर वृंदा विपन विहारके॥ कुंडल डोल 
कपोलनकी छबि गुंजाहार विहारके ॥ जुगलदास 
कृत चारिन आश्रित आश्रित जुटे धारके॥ १३६॥ 
राग धमार-धरं सीस रंग भरे मटकिया 
फिरति बाल वृजकी खोरी ۱ लेहु री 55 आनि 
कोउ गोरस गप्त किये पट रोरी ॥ गहँकवार | 
रसिया मनमोहन आई गयो तिहि वोरी ॥ दान. 
दिये विनु जान न पैही बचि गई पहु चोरी ॥ | 
चतर नारि मुसकानि ललापे ले गागरि रंगसों 
बारी ॥ अंजन आजि अरुण हग खंजन कहाति | 
लला हो हो होरी ॥ मांडि मंजु मुख मुख मिलायो 
बाल भाल वरजोरी ۱ आंखि अँजाइ चले जदु- 
नंदन जुगुल हँसी बजकी गोरी ॥ १३७॥ क्या. 
रहिये कहिये कह आली॥ थोरी बात घात चोरी-' 


होरीखेलनलीला। ५५ 


a =~ a 


। खोरे खरो यह कान्ह कुचाली ॥ वास बुरो 
ब्रज हरो हरो सवे हँसनि विलोकनि है घर घाली॥ 
मालि भये वनमालि फिरें सँग फूल लये कर फूल- 
की डाली ॥ बाहेर कढत बढत दोहा तकि जो 
रहै भवन द्वार गहि ताली ॥ रोस करे यह मोस 
परोसकी आनि सुनावत उचि औ खाली॥ वाविनु 
मो कह नीक न भावत याहितें लोग लगा- 
बत गाली e प्रीतिकी रीति कठिन है 
जाहि लागि सोई उर साली ॥ १३८ ॥ नोखो री 
यह नंदमहरिको ॥ पग मग धरत उरत नहीं BIE 
कह करो अलि करन कहर को ۱ मंद मंद धरि 
धाइ पाइ Fe हरिजन जानव जाइ लहरको ॥ जो 
मुहि उगर बगर कारे पावत लावत आवत नाउ 
TET ॥ १३९ ॥ मेरे ख्याल परी मनमोहन 
गोहन लागो आठ पहरको ॥ में जमुना जल भरन 
जात थी आनि करे पट पीत छहरकी N 5 
साति मुहि कल नहिं आवति लागत है घरवार 
जहरको ۱ जुगल रचो विधि जो गये सो कह करे 
86 लोग सहरको ॥१४०॥ मन में मंजु मनोरथ 


७६ सुरमजरी । ` 


होरी ॥ सो हरगीरि प्रसाद एकते कोशिक रूपा 
चोगुनी ओरी ॥ पन परिताप चाप चिंता निसि 


सोच सकोच तिमिर नहिं थोरी॥ राविकुल रवि भ 
e सभासरहित चित वारे जवन विकसो ll 
कुँवर कुँवरि सब मंगल मूरति नप द्वी धरम धुरंधर 
थोरी ॥ राजसमाज YR भागी जिनु लोयन लोह 
SAU यक ठोरी॥ व्याह उछाह रामसीताको सुरत. 
TS विरंचि रचो री॥ तुलसिदास जाने सो 
यह सुख निहि उर वसति मनोहर जोरी ॥१४१॥ 
नोखो तूं दानिं भये ब्रज डोळे ॥ ग॒ञ्जनको हर- 
वा हियरे बिज कुंचानिमाह कलोले ॥ काहू- 
क मंटुकी चटकी गहि काहूको TE खोले ॥ | 
काहूसा मधुरा AT छतिया घतियां नख छोले॥ | 
तानत हो SRE भुकुटी हम जाला सही अब | 
तोले॥ वेरिन तेरी न तेरे बवाकी राखि जंवा किन. 
बोले ॥ जो कबहु हरि AR عمج‎ अपने करि | 
टोले ॥ जुगल विहारि Rar तिहारिसों +8 
हों ठीठ aê ॥ १४२ ॥ सबै दिन नाहिं 
बरोबरि जात ॥ गर्भवासतें जनम भयो हे 


होरीखेलनलीला । ५७ 
1 सूप समात ॥ कछु दिन में जननी उर 
लायो पे WAT मुसुकात ॥ बालापन बालक सँग 
लान्हो विहरत गलिन सुहात॥ अति चंचल सबही 
MT लागत पावत AST खात॥ जुवा भये जुवती 
रसमाते आनंद उर न समात ۱ गरुजन प्रजन मात 
पिता ह छोडि दये सब नात ॥ विरध भये तन 
होन खीन भा बाढी कंपित बात ॥ डोलिन 
सकत बोलि नहिं आवत कांपन लाग्यो गात ॥ 
तारथ भजन दान नहिं कीनो कर मींडत पछितात 
॥ सूरदास शठ कृष्ण कष्ण AT नाहक धोका 
खात ॥ १४३॥ अलि ये पथिक कहांते आये ॥ 
मगके लोग dea रघुवरसां बोलत वचनानि मधुर 
सुहाये ॥ धनि वह देस सुदेस धन्य वह धनि वे मात 
पिता जिन जाये ۱ कमलहुते अति पग दल कोमल 
बार कठिन जिन पग न चलाये ۱ रुप दूध दुहि 
मम TAN रस दे रसना जबन जमाये ॥ सो ale 
aa बहुत विधि बुधिसा ता नवनीत कि तीनि 
बनाये ॥ छांडी लाज भवन गुरुजनकी देखन काज 
छनक बिलमाये ۱ तुलसी यकटक TUR विठो" 


ac ` सूरमंजरी | 

कत वैलोचन RR TER न पाये ॥ १४४ | 
` A छेद-रघुवर राजीव नेन शोभा तन 
कोटि मैन करुणा रस एन चैन रुप भूप माई ॥ 
देखो सखि अतुलित छबि संत केज कानन रवि 
गावत कल कीरति कविकोविद समुदाई ॥ मजन 
करि सरजुतीर ठाढे रघुवंसवीर ध्यावत पदकमल! 
धीर निर्मळ चितुलाई ۱ ब्रह्म मंडली मुनिंद्रु प्रेम 
मध्य इंदुवदन राजत सुखसदन लोक लोचन सुख- 
दाई ۱ विथुरित शिररुह वरूथ कुंचित कच समना 
जथ शेष फनिन मणिन जथ शशि समीप आई | 
जनु सभीत 5 अकीर राखे सुचि रुचिर मीर कुंड- 
ल छवि निरखि चोर चितवत सकुचाई ॥ तरु 
तमाल अरधशांति ज्यों सुकीर ARA UA हेमः 
जाल अंतर परिताति ना उडाई ॥ शंकर 
विलसत हारि चंचरीक निर्बलीक संग हस संतत 
रहि छाई ۱ अतिस आनंद मूल तुलसिदास सानः 
कूल हरत सकल शूल अवधि मंडन रघुराई ॥| 
॥ १४५ ۱ देखो नंदलाल ग्वाळ बाल संग आली 
॥ मुराले मधुर अधर घरे मोहित जग पाली ॥ 


होरीखेलनलीला । ५९ 

मोहि SCH नंदलाल हुँसत दे दे ताली॥ गोपिनसँग 
'ऐठि बेठि करत है कुचाली ॥ लाली 3 
न सही ऊच खाली ॥ प्रीति रीति कठिन होत 

जाके उर साली ۱ ईंदुदत्त हरि किगत्त छुटै भम- 

जाली ॥ १४६॥ जसुदानन्द आनन्द कंद ग्वाल 

मंडली मुनिंद्र शोभा सुखसिंधु रूपराशि बनो माई ॥ 

कुचित कच अति विराजित वदन उपर कमल 
राजित मनहु मधुप अवलि पदुम मंडित रहि छाई 

۱ जरकसि शिर पाग सोहे कुंडल छबि रबि जु 

मोहे विधुके रथ अरुन AH सके ना चलाई ॥ 

असित अरघ RI लुचन welt कुटिल तिलक 
'रुचन मोचन अघ तीनि लोक प्रगटे बन आई | 
मधुर मुरलि धरे बजवनितन चित जु हरे लोकला- 
5 सुरपति जीक चरनन गति पाई ॥ सुनतें धुनिज 
पवन रहे जमुनाजल नहिं जु वहें खग मृग सब 
_छकित भये चितवत चितु लाई ॥ AIRE सुर 
'सुरेस खोजत नहिं पवमहेस जननी हित भक्ति जा- 
नि दांवरी बँधाई ۱ तुलसी अवलोकिक सोमा 
गिरिधर छबि दरस ठुभा धनि धनि नंद घरनि तिरी 


Re ۱ 

भागकि निकाई ۱ १४७ ॥ राजत राय जानकी 
जोरी ॥ स्याम सरोज जलदवर सुंदर दुलनि तडित 
वरन तन गोरी ॥ व्याह समय सोभित वितान 
तर उपमा कहत लवनि मति मोरी ॥ मनो मदन 
मंजुळ मंडफमें छबि सिंगार सोभा यक ठोरी ॥ 
सतानंद ओ 3082 आदि 5 करत प्रशंस वंस Ze 
٩۱٩ ۱ इत अवधेस उतै मिथिलापति वाटि लेत 
सुखसिंधु लहो री ॥ मंगलमय दै अंग मनोहर 
ग्रथित चनरी पीत पिछोरी ॥ कनक कलसकी देत | 
भावरे निरखि रूप सारद भे बोरी ॥ जनक मुदित | 
रनिवास रहसवस चतुर नारि डारत तृण तोरी ॥ 
गान निशान वीन धुनि सुनि मुनि वरषत पृहुप 
50٩ कह कोरी ॥ उमगि रह्यो आनंद तिहुँ पर 
सबै असतीस तईस निहोरी ॥ तुलसिदास सुख सि- | 
यरघुवरको वरने का रसना सुठि थोरी ॥ १४८॥ 
जंवत राम लखन चिये री ॥ रेहे यकटक नर 
नारे जनकपर लागत पलक FEAT येरी ॥ 
घेमविवस मागत महेस सो देखतही रहिये नित | 


A Xx A 


ये ۱ केये सदा वसहु इन नेनन केये नेन जाहु | 


ر 


होरीखेलनलीला । ६१ 
जित येरी ॥ कोउ समुझाइ कहें किन भपहि बडे 


en 


भाग आये इत येरी ॥ कलिश कठोर कहा संकर 


धनु मृदु मरति किसोर कित येरी ॥ विरचित इन्हे 
RU भुवन सब सुंदरता खोजत रित येरी॥ तल- 
सिदासते धन्य जन्म जन मन वच क्रम जिनके 


en a 


हित येरी ॥१४९॥ ऊधो तुम हो अति बडभागी॥ 
अपरस रहत सनेह तेगते नाहिं न मति अनरागी ॥ 
925 निपात रहत जलभीतर तेल गागरी बंद न 
लागी ॥ भेमनदीमें पलना AT दीहि न रूप परा- 
गी ۱ सूरदास अबला हम भोरी गरु चीटी है 
पागी ۱ १७५० ॥ ऊधो देन चले ब्रत नीको ۱ 
आवो री सब सखी सयानी SE AAT कोटीको॥ 


RER 


अंगन कनक अंबर आभूषण देह गेह सबहीकी ॥ 

सीस जटा धारि अंग भसम करि सिखबत निगृण. 
फ़ीको ॥ हमरे जान यहे जुवतिनको देत फिरत. 
दख पीको॥तिहि सराप जरि भया स्थाम तन अब न 
गहत उर जीको ۱ जाकी प्रकृति परी प्राननिसा 
सोचन भली भलीको ॥ जैसे सूर व्याल डसि भा- 
जत का मुख परत अमीको॥१५१॥ ऊधो ये हित 


६२ सूरमंजरी । 

लागत काहे ॥ निस दिन रटत रहत उन 
तुम जो कहत हिय माहे ۱ लगत न पटव 
दिशि चितवत विरह अनल तन दाहे ॥ उरते 
सि बुझावत काहि न जोपे स्याम इहां हे | 
परत रहन दे एसे हिय FY अस जल 2 
जनि ढारो ले निगम सिंधु में फिरि नहिं पैहो 
उपजी प्रीति जाहि अँग जासों सो अब 
निबाहे॥ सूर कहा ले करे पपीहा ये ते सरह 
है ॥ १५२ ۱ मधुकर स्याम हमारे ईस ॥ ` 
ध्यान धरं उर अंतर आने नवे न सीस ॥ ज्‌ 
जाइ जोग उपदेसो जिनके मन दस वीस॥ 8 
एके वह मरति नित चितवत दिन तीस ॥ 
TUT ज्ञान आपनो जित कित डारत खी 
सूरदास प्रभु नंदनंदन विनु ओर कोन जगदी 
॥१५३॥ मधुकर तुम ही स्याम FETÊ Il 
यह दोष बकसिपे सन्मुख करत ढिठाई ॥ ۰ 
रक संपदा THAT सोवत सपने पाई ॥ किन से 
का उडत UT डोरी लागि खिलाई ॥ धाम 


वाको कहो कोन है बैठी कहां अथाई ॥ 


होरीखेलनलीला। ६३ 
तं तोरे तरेया आनि धरी घर माई ॥ ओ- 
माला गहि कोने अपने करनि बनाई॥ बिन 
[व चलते किन देखी उतारे पारको जाई ॥ 
1567 3325 धारी जोग समाधि लगाई ॥ 
۲ तुम फिरि फिरे भावत यामे कोन 
॥ १५४ Il | 


इति सुरदासकुत सूरमंजरी समाप्त | 


पुस्तक मिलनेका ठिकान[- 
गंगाविष्णु श्रीकृष्णदास, 
लक्ष्मावकट धर छापाखाना, 
कल्याण-मुबइ 


प्रणमळभक्तका सांगीत. । 

ित्रादि दुविंषफल विचारोत्तर केवल भक्ति, 
ज्ञान, विरागादि साधनाँका अनुभव करेंगे 
इस AN हास्य, a, वीर, भयान 
करुणा, शांत, बीभत्सादि ۹ 

पुस्तक मिळनेका ठिकाना- 

छन्दाणेवापगठ 


यह ग्रंथ ्रीमत्सकलकविकुठसरसिः | 
जवनप्रकाशनदिवाकर भ्रीरामचन्द्रभक्तिप्र- | 
काशितान्तःकरण प्रतापगढदेशीय व्योंगा 
ग्रामवासित्षिखारीदासने बनाया है. इसमें 
मात्रावृत्त वर्णवृत्त मेरु मर्कटी पताका 
और प्रति छन्द लघु गरु गणस्थापनरीति 
और अति रमणीय छन्दांक उदाहरण 


हिन्दी भाषाक वित्व रसिकोंके उपकाराथ 
सुगमतासे वार्णित हैं. कीमत १२ आना 


मिलनेका ठिकाताट _ 4‏ و 


गगाविष्णु श्राकृष्णदास, 
४ लक्ष्मीवेंकटेश्वर ” छापाखाना, 

